ຊາວປາກິສຖານ ໄວ້ອາໄລ ແກ່ພວກຜູ້ເຄາະຮ້າຍ ທີ່ເສຍຊີວິດ ໃນການໂຈມຕີສະຫຼະຊີບ 
ຢ່າງນ້ອຍ 70 ຄົນ ຖືກຂ້າຕາຍ ແລະ 300 ກວ່າ ບາດເຈັບ ໃນການໂຈມຕີດ້ວຍລະເບີດສະຫຼະຊີບ ໂດຍ Taliban ໃນວັນອາທິດວານນີ້ ໃນເມືອງ Lahore ຂອງປາກິສຖານ.
ປາກິສຖານ ພວມໄວ້ອາໄລແກ່ຜູ້ທີ່ເສຍຊີວິດ ຢ່າງນ້ອຍ 70 ຄົນ ໃນການໂຈມຕີດ້ວຍລະເບີສະຫຼະຊີບ ໂດຍ Taliban ໃນວັນ ອາທິດວານນີ້ ໃນເມືອງ Lahore ຢູ່ທາງພາກຕາເວັນອອກ ຂອງ ປະເທດ ເຈົ້າໜ້າທີ່ໂຮງໝໍ ກ່າວວ່າ ພວກເດັກນ້ອຍເຖິງ 30 ຄົນ ແມ່ນລວມຢູ່ໃນຜູ້ທີ່ເສຍຊີວິດ ລະເບີດດັ່ງກ່າວໄດ້ແຕກຂຶ້ນ ຢູ່ໃນ ສວນສາທາລະນະ ທີ່ມີຜູ້ຄົນຢ່າງໜາແໜ້ນ ແລະ ຍັງໄດ້ເຮັດໃຫ້ ຫຼາຍກວ່າ 300 ຄົນ ບາດເຈັບ ຄວາມຮຸນແຮງ ອີງຕາມການກ່າວອ້າງຂອງໂຄສົກ ຂອງພວກ Taliban ວ່າ ເປັນການແນເປົ້າໝາຍໃສ່ ພວກຄອບຄົວ ຂອງຊາວຄຣິສຕຽນ ຜູ້ທີ່ໄດ້ຊຸມ ນຸມກັນ ທີ່ກ່ຽວພັນກັບການສະເຫຼີມສະຫຼອງວັນ Easter ຢູ່ໃນສວນດັ່ງກ່າວນັ້ນ ການໂຈມຕີຂອງພວກກໍ່ການຮ້າຍເກີດຂຶ້ນ ຢູ່ໃນເມືອງຫຼວງຂອງແຂວງ Punjab ທີ່ມີຊື່ ສຽງຂອງປະເທດ ໄດ້ຖືກຕຳນິຕິຕຽນ ໂດຍບັນຜູ້ນຳພາຍໃນປະເທດ ແລະ ຕ່າງປະເທດ ພວກທີ່ເຫັນເຫດການ ກ່າວຕໍ່ບັນດານັກຂ່າວ ໃນວັນຈັນມື້ນີ້ວ່າ ລະເບີດທີ່ແຕກຂຶ້ນ ໄດ້ ສັ່ນສະເທືອນສວນສາທາລະນະ ແບບໃດ ທ້າວ Ikram Arif ກ່າວວ່າ ລາວໄດ້ຈອດລົດ ຈັກຂອງລາວ ແລະ ກຳລັງຈະເຂົ້າໄປໃນສວນ ກັບເພື່ອນຄົນນຶ່ງ ໃນທັນໃດ ພວກເຂົາເຈົ້າ ກໍໄດ້ຍິນສຽງຂອງລະເບີດແຕກ ຢູ່ພາຍໃນສວນ ລາວເວົ້າວ່າ  ລາວກ່າວຕື່ມວ່າ ຄົນທຳ ອິດທີ່ລາວໄດ້ອຸ້ມຂຶ້ນ ແມ່ນເດັກທາລົກ ອາຍຸປະມານ 6 ເດືອນ ທ້າວ Mohammad Arshad ຜູ້ເຫັນເຫດການອີກຄົນນຶ່ງ ໄດ້ຕຳນິທາງການ ທີ່ບໍ່ຮັບປະກັນ ຄວາມປອດໄພ ທີ່ເໝາະສົມ ຢູ່ໃນ ແລະ ນອກ ສວນນັ້ນ ລາວເວົ້າອີກວ່າ ນາຍົກລັດຖະມົນຕີ ປາກິສຖານ ທ່ານ Nawaz Sharif ໄດ້ເດີນທາງໄປເຖິງ ເມືອງ Lahore ເມື່ອຕອນເຊົ້າວັນຈັນມື້ນີ້ ບ່ອນທີ່ທ່ານໄດ້ເປັນປະທານ ຂອງກອງປະຊຸມກັບບັນດາພົນລະ ເຮືອນ ແລະ ເຈົ້າໜ້າທີ່ຮັກສາຄວາມປອດໄພ ໃນຂະນະດຽວກັນ ທ່ານ Sharif ກໍໄດ້ປະ ນາມການໂຈມຕີກໍ່ການຮ້າຍ ຕໍ່ພົນລະເຮືອນ ຜູ້ທີ່ບໍລິສຸດ ທ່ານກ່າວວ່າ ມັນຈະບໍ່ຢັບຢັ້ງ ຄວາມພະຍາຍາມ ທີ່ຈະລົບລ້າງລັດທິຫົວຮຸນແຮງ ແລະ ລັດທິກໍ່ການຮ້າຍ ອອກໄປຈາກ ປາກິສຖານໄດ້